als_Latn dik_Latn sag_Latn
Për Dasho Alikon prova e gjallë është Lazarati. Kjo ishte përgjigja që Drejtori i Përgjithshëm i Policisë, Artan Didi, dha sot i pyetur mbi provat qe implikojnë kryetarin e Komunës së Lazaratit. Sipas Didit, tashmë i takon prokurorisë të vendosë nëse do të kërkojë apo jo masë sigurie për Alikon. Por aksioni i bluve që ka nisur 10 ditë më parë ka patur edhe dekonspirime, ndërsa forcat speciale janë në ndjekje të personave që kanë qëlluar mbi policinë dhe që janë fshehur. Didi mohoi që punonjësit e policisë te kenë marrë sende me vlerë gjatë kontrolleve të ushtruara në banesat në Lazarat.
als_Latn